# Toto Cutugno

| Toto Cutugno |
| --- |
|  |
| Lični podaci |
| Ime po rođenju | Salvatore Cutugno |
| Datum rođenja | 7. jul 1943. |
| Datum smrti | 22. august 2023. |
| Prebivalište | Milano,Italija |
| Porijeklo | Fosdinovo,Italija |
| Muzički rad |
| Žanr | pop |
| Instrument | vokal |

**Salvatore Cutugno**, poznatiji kao **Toto Cutugno** (Fosdinovo, 7. jul 1943. – Milano, 22. august 2023.), bio je talijanski
pjevač, kompozitor, tekstopisac i televizijski voditelj.

Njegova najpopularnija pjesma po kojoj je postao slavan je - **L’italiano**, u kojoj je dao duh posljeratne Italije.

## Biografija

Porodica Cutugno, se nakon nekoliko mjeseci po rođenju *Salvatora*, preselila se u La Speziu (Ligurija). Već od
djetinjstva *Salvatore* ili *Toto* kako su ga zvali, pokazivao je predispozicije za muziku
(otac mu je odlično svirao trubu) pa ga je i poticao da nauči bubnjati. Tako da je Toto bio bubnjar u lokalnim
sastavima sve do svoje 19, tad je postao član sastava kog je vodio Manusardi, i s njim otišao na šestomjesečnu turneju po
Finskoj. Nakon povratka u Italiju, Toto je osnovao vlastiti sastav - *Toto i Tati* (Toto i lopovi) i s njim krenuo u obilazak
cijelog Apeninskog poluotoka izvodeći šarenoliki repertoar, od tadašnjih aktualnih hitova do pjesama koje je sam
komponirao.

Prvi veći uspjeh Toto je ostvario 1975. i to kao kompozitor u Francuskoj, sa pjesmom *L'été Indien* koju je izveo
Joe Dassin, i 1976. je ponovio uspjeh sa Dassinom, sa hitom - *Etsitun'existaispas*.
Od tog vremena Toto komponira pjesme za nekoliko talijanskih i svjetskih zvijezda. Te iste godine nastupio je prvi put
na Festivalu Sanremo sa sastavom koji je osnovao - *Albatros*.
Za Tota je 1978. bila važna prekretnica u karijeri, jer je napustio Albatrose i počeo nastupati kao kantautor, pjesma - *Donna Donna Mia*, koja se vrtila u televizijskom showu Mike Bongiorna, postala je talijanski hit, istovremeno je napisao prvu pjesmu za Adriana Celentana - *Soli*.

Svoj prvi LP pod nazivom *Voglio l’anima* (Želim dušu) Toto je snimio 1979., pjesme s tog albuma snimili su brojni interpreti, kako talijanski tako i inozemni. Veliki uspjeh Toto je postigao - 1980. kad je nastupio prvi put kao pjevač na Festivalu San Remo otpjevavši - *Solo noi* (Samo mi) i pobijedio, nakon tog nastupio je festivalu *Yamaha Song International* u Tokiju s pjesmom *Francesca non sa*.

Svoj najveći uspjeh Toto je napravio - 1983. kad se vratio na Sanremo sa pjesmom - *L’italiano*, koja nije pobijedila, ali je postala nešto kao nacionalna himna.
Tu pjesmu izveli su brojni interpreti na različitim jezicima, pa je prodata u milijunskim brojevima, za nju se tvrdi da je najprodavanija
talijanska pjesma u svijetu.

Od 1984. Toto i nadalje niže uspjehe, snima albume sa talijanskim i međunarodnim zvijezdama, niže nastupe kao
izvođač i kao kompozitor i radi kao voditelj gledanih televizijskih programa.
Toto Cutugno je 1990. pobijedio je u Zagrebu na Eurosongu, otpjevavši pjesmu - *Insieme: 1992*.

Od kraja 1990-ih i nadalje koncertrira širom svijeta, sa statusom ambasadora talijanske muzičke kulture.
Toto je 2010. izdao CD u povodu svojih 40 godina rada kao kompozitor i 30 godina rada kao pjevač, te iste godine nastupio je na Sanremu s pjesmom *Aeroplani*, a odmah nakon festivala izdao je kompilaciju (CD + DVD) *I miei 15 Sanremo* (Mojih petnaest Sanrema).

Od 2010. do danas Toto nastavlja nastupati širom svijeta, izdao je svoju drugu kompilaciju (3 CD) sa 55 rijetko izvođenih pjesmama pod nazivom *Ritratto* (Portret).

## Reference

## Vanjske veze

* *Toto Cutugno* (`it`)